Fielies se nuwe huisie – Sven Nordqvist se jongste kinderboek, vertaal deur Daniel Hugo | Protea Boekhuis
Fielies se nuwe huisie – Sven Nordqvist se jongste kinderboek, vertaal deur Daniel Hugo
by Protea Boekhuis on Nov 5th, 2015 Tweet
Fielies se nuwe huisie deur Sven Nordqvist, na Afrikaans vertaal deur Daniel Hugo, is nou beskikbaar op Protea se rakke:
Fielies kan nie help om klokslag vieruur in die oggend wakker te word en op die bed te spring nie. Pettson raak baie kwaad as Fielies hom so vroeg wakker maak. Daarom besluit Fielies om uit te trek … Maar hoe lank sal die twee onafskeidbare vriende sonder mekaar kan uithou?
Nog boeke in Nordqvist se dierereeks oor Fielies en Pettson: Een minuut vir die haan, Pettson gaan kampeer, Klein Fielies raak weg, Die verjaardagkoek en Die jakkalsjag.
Sven Nordqvist is op 30 April 1946 in Helsingborg, Swede, gebore. Hy wou van die begin af 'n illustreerder word, maar verskeie kunsskole het hom afgekeur. Hy studeer toe argitektuur aan die Lund Instituut vir Tegnologie, waar hy ook 'n tyd lank as lektor in argitektuur gewerk het. In 1983 wen hy die eerste prys in 'n kinderboekkompetisie, en sedertdien is hy 'n voltydse skrywer en illustreerder van kinderboeke. Sy werk is al verskeie kere in Swede en Duitsland bekroon. Hy is baie bekend vir sy verhale oor die eksentrieke Pettson en sy pratende kat. In 1999 is dié verhale ook vir televisie verwerk.
Daniel Hugo was 'n spesialisomroeper by Radiosondergrense en is steeds verantwoordelik vir die literêre program "Leeskring". Hy is 'n gerekende digter met 13 poësiebundels op sy kerfstok. As vertaler het hy reeds die werke van oa Tom Lanoye, Rutger Kopland, Herman de Coninck, Harry Mulisch, Herman van Veen en Cecily Mary Barker in Afrikaans vertaal.
Fielies se nuwe huisie deur Sven Nordqvist, vertaal deur Daniel Hugo
Tags: Afrikaans, Children, Fiction, Fielies se nuwe huisie, Fielies-reeks, Kinderboeke, Kinders, Kinderstories, Kinderverhale, New Releases, Protea, Protea Boekhuis, South Africa, Sven Nordqvist
« "Taal en vertaling is soos kos: 'n ietsie van alles vir my, dankie!" – Amelia de Vaal
Uittreksel uit Die uurwerk kantel deur Marié Heese – nog net so lewenswaar en eg soos 30 jaar gelede »